Source: https://www.tyoelakelakipalvelu.fi/telp-publishing/vepa/document.faces?document_id=306036
Timestamp: 2019-10-22 13:44:26+00:00

Document:
Oikeus osittaiseen varhennettuun vanhuuseläkkeeseen | Työeläkelakipalvelu
01.04.2019 - toistaiseksi
JuEL 15 § Oikeus osittaiseen varhennettuun vanhuuseläkkeeseen
TyEL 3 § Työeläkelait
YEL 2 § 1 mom. 3 kohta Keskeiset määritelmät
MYEL 2 § 1 mom. 3 kohta Keskeiset määritelmät
MEL 3 § Työeläkelait
JuEL 3 § 1 mom. 4 kohta Keskeiset määritelmät
TyELmuutVpL 5 § 2 mom. Osa-aikaeläke ja osittainen varhennettu vanhuuseläke
YELmuutVpL 5 § 2 mom. Osa-aikaeläke ja osittainen varhennettu vanhuuseläke
MYELmuutVpl 5 § 2 mom. Osa-aikaeläke ja osittainen varhennettu vanhuuseläke
MELmuutVpL 5 § 2 mom. Osa-aikaeläke ja osittainen varhennettu vanhuuseläke
JuEL VpL 17 § 2 mom. Osa-aikaeläke ja osittainen varhennettu vanhuuseläke
TyELmuutVpL 1 § 1 mom. Voimaantulo
YELmuutVpL 1 § 1 mom. Voimaantulo
MYELmuutVpL 1 § 1 mom. Voimaantulo
MELmuutVpL 1 § 1 mom. Voimaantulo
JuEL VpL 1 § 1 mom. Voimaantulo
TyEL 2 § 2 mom. 2 kohta Keskeiset määritelmät
YEL 2 § 2 mom. 2 kohta Keskeiset määritelmät
MYEL 2 § 2 mom. 2 kohta Keskeiset määritelmät
MEL 2 § 2 mom. 2 kohta Keskeiset määritelmät
JuEL 3 § 2 mom. 2 kohta Keskeiset määritelmät
TyELmuutVpL 2 § 1 mom. Eläketurvan sopeuttaminen yleiseen eliniän muutokseen
YELmuutVpL 2 § 1 mom. Eläketurvan sopeuttaminen yleiseen eliniän muutokseen
MYELmuutVpL 2 § 1 mom. Eläketurvan sopeuttaminen yleiseen eliniän muutokseen
MELmuutVpL 2 § 1 mom. Eläketurvan sopeuttaminen yleiseen eliniän muutokseen
JuEL VpL 20 § 1 mom. Eläketurvan sopeuttaminen yleiseen eliniän muutokseen
JuEL 102 § 9 mom. Oikeus jäädä eläkkeelle
JuEL VpL 10 § Ammatillisen eläkeiän tai eroamisiän piiriin kuuluvan oikeus osittaiseen varhennettuun vanhuuseläkkeeseen
Henkilöllä on oikeus osittaiseen vanhuuseläkkeeseen, jos kaikki seuraavat edellytykset täyttyvät:
henkilö on syntynyt vuonna 1949 tai sen jälkeen
henkilö on täyttänyt hänen syntymävuotensa mukaan määräytyvän osittaisen vanhuuseläkkeen alaikärajan
henkilö ei saa eläkkeen alkaessa muuta omaan työskentelyyn perustuvaa työeläkelakien mukaista etuutta
henkilö ei saa eläkkeen alkaessa luopumistukea
henkilö ei ole sotilas.
Sotilaalla tarkoitetaan JuEL:n 101 §:n mukaista sotilaskoulutusta vaativassa virassa tai tehtävässä tai erikseen säädetyssä sotilasvirassa palvelevaa virkamiestä.
Henkilöllä on oikeus jäädä osittaiselle vanhuuseläkkeelle aikaisintaan alaikärajan täyttämistä seuraavan kalenterikuukauden alusta, jos henkilö on hakenut eläkettä viimeistään alaikärajan täyttämiskuukauden aikana ja kaikki eläkkeen saamisen edellytykset täyttyvät.
Osittainen vanhuuseläke voidaan myöntää aikaisintaan 1.2.2017 alkaen.
Osittaista vanhuuseläkettä koskevat säännökset tulevat voimaan 1.1.2017, ja säännöksiä sovelletaan eläkkeisiin, joissa eläketapahtuma on 1.1.2017 tai sen jälkeen.
Osittaisen vanhuuseläkkeen eläketapahtuma on osittaisen vanhuuseläkkeen alkamista edeltävän kalenterikuukauden viimeinen päivä.
Esimerkki: Osittaisen vanhuuseläkkeen myöntäminen
Henkilön osa-aikaeläke on lakkautettu 31.1.2017 ja henkilö on hakenut osittaista vanhuuseläkettä 1.2.2017 alkaen. Osittainen vanhuuseläke myönnetään 1.2.2017 alkaen.
Jos henkilö on täyttänyt julkisten alojen ammatillisen eläkeiän tai eroamisiän, henkilöllä on oikeus jäädä osittaiselle vanhuuseläkkeelle vasta täytettyään ikäluokkansa alimman vanhuuseläkeiän. Jos ammatillinen eläkeikä tai eroamisikä on korkeampi kuin osittaisen vanhuuseläkkeen alaikäraja, henkilöllä on oikeus jäädä osittaiselle vanhuuseläkkeelle ennen ammatillisen eläkeiän tai eroamisiän täyttämistä.
Osittaisen vanhuuseläkkeen myöntämiselle ei ole yläikärajaa.
Mikä on osittaisen vanhuuseläkkeen alaikäraja?
Osittaisen vanhuuseläkkeen alaikäraja vuonna 1949-1963 syntyneillä
Vuonna 1949-1963 syntyneillä henkilöillä on oikeus osittaiseen vanhuuseläkkeeseen aikaisintaan 61 ikävuoden täyttämistä seuraavan kuukauden alusta.
Osittaisen vanhuuseläkkeen alaikäraja vuonna 1964 syntyneillä
Vuonna 1964 syntyneillä henkilöillä on oikeus osittaiseen vanhuuseläkkeeseen aikaisintaan 62 ikävuoden täyttämistä seuraavan kuukauden alusta.
Osittaisen vanhuuseläkkeen alaikäraja vuonna 1965 ja sen jälkeen syntyneillä
Vuonna 1965 ja sen jälkeen syntyneillä osittaisen vanhuuseläkkeen alaikäraja sopeutetaan eliniän odotteen muutokseen.
Osittaisen vanhuuseläkkeen alaikärajaa tarkistetaan yhtä monella kuukaudella kuin alin vanhuuseläkeikä poikkeaa edellisestä vahvistetusta alimmasta vanhuuseläkeiästä.
STM vahvistaa asetuksella kutakin syntymävuosiluokkaa koskevan osittaisen vanhuuseläkkeen alaikärajan sille vuodelle, jonka aikana kyseisen vuosiluokan henkilöt täyttävät 62 vuotta. STM vahvistaa alaikärajan viimeistään 2 kuukautta ennen sen kalenterivuoden alkua, jona vuosiluokan henkilöt täyttävät 62 vuotta.
Esimerkiksi vuonna 1965 syntyneille STM vahvistaa osittaisen vanhuuseläkkeen alaikärajan vuodelle 2027 viimeistään 31.10.2026.
Mitkä etuudet estävät osittaisen vanhuuseläkkeen?
Henkilöllä ei ole oikeutta osittaiseen vanhuuseläkkeeseen, jos henkilö saa osittaisen vanhuuseläkkeen alkaessa jotakin seuraavaa omaan työskentelyyn perustuvaa yksityisten tai julkisten alojen työeläkelakien mukaista etuutta:
täysi työkyvyttömyyseläke tai osatyökyvyttömyyseläke
kuntoutustuki tai osakuntoutustuki
täysi kuntoutusraha tai osakuntoutusraha
kuntoutusraha kuntoutusavustuksena
sotilaseläke tai
luopumistuki jossain muodossa.
Työeläkelakien mukaisella etuudella tarkoitetaan seuraavien lakien mukaisia etuuksia:
eräiden valtakunnassa voimassa olevien valtion eläkkeitä koskevien säännösten soveltamisesta Ahvenanmaan maakunnassa annetu maakuntalaki
ennen vuotta 2007 voimassa olleet työeläkelait.
Osittaista vanhuuseläkettä eivät siten estä muun muassa seuraavat etuudet:
urheilijoiden tapaturma- ja eläketurvasta annetun lain (276/2009) mukainen eläke
kansanedustajan eläkkeestä ja sopeutumisrahasta annetun lain (329/1967) mukainen edustajaeläke tai sopeutumiseläke
ylimääräisistä taiteilijaeläkkeistä annetun lain (194/2016) mukainen eläke.
Estävällä luopumistuella tarkoitetaan maatalouden harjoittamisesta luopumisen tukemisesta annetun lain (612/2006) ja maatalousyrittäjien luopumistuesta annetun lain (1293/1994) mukaista luopumistukea.
Henkilön katsotaan saavan osittaisen vanhuuseläkkeen estävää etuutta, vaikka etuus ei olisi osittaisen vanhuuseläkkeen alkaessa maksussa.
Esimerkkejä: Estävä etuus
Osittaisen vanhuuseläkkeen estävät muun muassa seuraavat etuudet:
lepäävä työkyvyttömyyseläke
lepäävä työuraeläke
keskeytetty osa-aikaeläke
keskeytetty työkyvyttömyyseläke
lainvoimaisella päätöksellä myönnetty etuus, joka ei ole vielä alkanut (esimerkiksi uinuva tai odottava luopumistuki)
etuus, jota ei jää maksettavaksi ensisijaisten etuuksien vähentämisen jälkeen.
Osittaisen vanhuuseläkkeen myöntämistä eivät kuitenkaan estä
ulkomailta maksettava eläke
vapaamuotoinen saapasmallinen lisäeläke, jonka rinnalla ei makseta lakisääteistä eläkettä.
Osittaisen vanhuuseläkkeen myöntämistä ei estä se, että henkilö on täyttänyt rekisteröidyn lisäeläketurvan tai vapaamuotoisen varhennusmallisen lisäeläkejärjestelyn mukaisen eläkeikänsä, jos henkilö ei ole jäänyt lakisääteiselle eläkkeelle.
Osittaisen vanhuuseläkkeen aikaiselle työnteolle ei ole vaatimuksia tai rajoituksia
Henkilön ei tarvitse päättää työoikeudellista työsuhdettaan tai lopettaa yrittäjätoimintaansa, kun osittainen vanhuuseläke alkaa. Työansioiden ei tarvitse myöskään vähentyä.
Työskentely osittaisen vanhuuseläkkeen rinnalla ei ole pakollista. Jos henkilö kuitenkin on työssä tai harjoittaa yrittäjätoimintaa osittaisen vanhuuseläkkeen rinnalla, työskentely on vakuutettava. Vakuuttamisvelvollisuus ei riipu siitä, alkaako työskentely eläkkeen aikana vai jatkuuko työskentely eläkkeen alkaessa.

References: § 1
 § 1
 § 1
 § 2
 § 2
 § 2
 § 2
 § 2
 § 1
 § 1
 § 1
 § 1
 § 1
 § 2
 § 2
 § 2
 § 2
 § 2
 § 1
 § 1
 § 1
 § 1
 § 1
 § 9